**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2014,

**ktorým sa dopĺňa zákon č. 461/ 2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 a zákona č. 352/2013 Z. z. sa dopĺňa takto:

1. V § 31 ods. 1 písm. b) sa za slová „5 eur“ vkladajú slová „alebo bolo dodatočne zaplatené dlžné poistné na nemocenské poistenie podľa § 142 ods. 4“.

2. § 54 sa dopĺňa odsekmi 11 a 12, ktoré znejú:

„(11) Obdobie nemocenského poistenia je aj obdobie podľa § 142 ods. 4, za ktoré bolo dodatočne zaplatené poistné na nemocenské poistenie.

(12) Ak nárok na dávku z nemocenského poistenia nevznikol poistencovi z dôvodu nezaplatenia poistného na nemocenské poistenie v lehote nie dlhšej ako jeden mesiac počas celého obdobia nemocenského poistenia, je organizačná zložka Sociálnej poisťovne povinná súčasne s rozhodnutím o nepriznaní dávky z nemocenského poistenia tohto poistenca informovať o možnosti dodatočného zaplatenia poistného na nemocenské poistenie podľa § 142 ods. 4.“.

3. V § 142 sa za odsek 3 vkladá nový odsek 4, ktorý znie:

„(4) Poistné na nemocenské poistenie sa môže zaplatiť aj dodatočne, pokiaľ celková dĺžka nevyplateného nemocenského poistenia z povinného nemocenského poistenia alebo dobrovoľného nemocenského poistenia nie je dlhšia ako jeden mesiac počas celého obdobia nemocenského poistenia. Poistné je poistenec povinný zaplatiť Sociálnej poisťovni do piatich dní, odkedy sa dozvedel o svojom nedoplatku na nemocenskom poistení alebo do piatich dní, odkedy Sociálna poisťovňa rozhodla o nevyplatení dávky z nemocenského poistenia pre nedoplatok na nemocenskom poistení, inak toto právo na dodatočné zaplatenie poistného na nemocenské poistenie zaniká.“.

Doterajšie odseky 4 až 9 sa označujú ako odseku 5 až 10.

4. V § 239 sa slová „§ 142 ods. 7“ nahrádzajú slovami „§ 142 ods. 8“.

5. V § 241 sa slová „§ 142 ods. 6 a 7“ nahrádzajú slovami „§ 142 ods. 7 a 8“.

6. Za § 293dc sa vkladá nový § 293dd, ktorý vrátane nadpisu znie:

„**Prechodné ustanovenie**

**k úprave účinnej od 1. novembra 2014**

**§ 274dd**

Dávkové konania podľa druhej hlavy tohto zákona, ktoré neboli právoplatne skončené do 31. októbra 2014, sa dokončia podľa zákona účinného od 1. novembra 2014.“.

**Čl. II**

Tento zákon nadobúda účinnosť 1. novembra 2014.